Profile
Land: Sūþerneland
Likes: Learning about tungs and where words come from (ich will put more things later).
Games: Simutrans, Automation, BeamNG.Drive, Wreckfest, Nimby Rails
Swings: Bothways
Kinks: ask me
Eald Ænglisc lēoþ: Deor
Weland him be wurman wræces cunnade,
anhydig eorl earfoþa dreag,
hæfde him to gesiþþe sorge and longaþ,
wintercealde wræce, wean oft onfond
siþþan hine Niðhad on nede legde,
swoncre seonobende on syllan monn.
Þæs ofereode, þisses swa mæg.
Beadohilde ne wæs hyre broþra deaþ
on sefan swa sar swa hyre sylfre þing,
þæt heo gearolice ongietan hæfde
þæt heo eacen wæs; æfre ne meahte
þriste geþencan hu ymb þæt sceolde.
Þæs ofereode, þisses swa mæg.
We þæt Mæðhilde mone gefrugnon
wurdon grundlease Geates frige,
þæt hi seo sorglufu slæp ealle binom.
Þæs ofereode, þisses swa mæg.
Ðeodric ahte þritig wintra
Mæringa burg; þæt wæs monegum cuþ.
Þæs ofereode, þisses swa mæg.
We geascodan Eormanrices
wylfenne geþoht; ahte wide folc
Gotena rices; þæt wæs grim cyning.
Sæt secg monig sorgum gebunden,
wean on wenan, wyscte geneahhe
þæt þæs cynerices ofercumen wære.
Þæs ofereode, þisses swa mæg.
Siteð sorgcearig, sælum bidæled,
on sefan sweorceð, sylfum þinceð
þæt sy endeleas earfoða dæl,
mæg þonne geþencan þæt geond þas woruld
witig Dryhten wendeþ geneahhe,
eorle monegum are gesceawað,
wislicne blæd, sumum weana dæl.
Þæt ic bi me sylfum secgan wille,
þæt ic hwile wæs Heodeninga scop,
dryhtne dyre; me wæs Deor noma.
Ahte ic fela wintra folgað tilne,
holdne hlaford, oþ þæt Heorrenda nu,
leoðcræftig monn, londryht geþah
þæt me eorla hleo ær gesealde.
Þæs ofereode, þisses swa mæg.
Links and Contact Details
No contact details added.